Gibraltar lufthavn

Gibraltar lufthavn (engelsk: Gibraltar Airport, spansk: Aeropuerto de Gibraltar) (IATA: GIB, ICAO: LXGB) er en internasjonal lufthavn som ligger i det Britiske oversjøiske territoriet Gibraltar på Den iberiske halvøy. Lufthavnen eies av det britiske forsvarsministeriet, og brukes av Royal Air Force, i tillegg til kommersielle flyoperasjoner. Det er tilegnet en egen, sivil lufthavnsterminal for alle kommersielle flybevegelser. Lufthavnen håndterte 330 057 passasjerer i 2006, og ligger kun 500 meter fra Gibraltar sentrum. Det er regelmessige flygninger derfra til blant annet London, Manchester og Barcelona. Lufthavnen er populær blant turister som reiser til den vestlige delen av turistresortene Costa del Sol og Costa de la Luz, men dens beliggenhet, satt i sammenheng med den korte rullebanen som går på tvers av det lille territoriet Gibraltar gir restriksjoner på bruk. Lufthavnen er en av få i verden som IATA har klassifisert som en kategori A-lufthavn, noe som gir skjerpede krav til flyoperasjoner og drift. Historie Lufthavnen ble konstruert under andre verdenskrig, da Gibraltar var en viktig sjøflåtebase for den britiske marinen. Da den åpnet i 1939 hadde lufthavnen status som en nødlandingsplass the Royal Navys Fleet Air Arm. Rullebanen ble for øvrig få år senere forlenget mot Gibraltarbukta for å gjøre det mulig for lufthavnen å håndtere større fly, en utviding som skapte diplomatiske problemer mellom Storbritannia og Spania da sistnevnte anser dette området som sitt eget, og ikke en del av Storbritannias territorium. Uenigheter rundt suvereniteten til Gibraltar og lufthavnen har i mange år hatt en sterk innvirkning på selve driften og flyoperasjonene. Men den 2. desember 1987 kom begge partene til enighet om en avtale som åpnet for felles, sivilt bruk av flyplassen. Men avtalen ble aldri signert, ei heller gjenopptatt da gibraltarske myndigheter protesterte mot den. Som et resultat av den feilede avtalen er Gibraltar ekskludert fra den Europeiske avtalen om fritt luftrom innenfor kontinentet, og hadde med dette kun tillatelse til å operere ruteflygninger til Spania og Storbritannia uten at det forelå spesiell tillatelse. Men Córdoba-avtalen av 2006 åpnet igjen for at Gibraltar ikke lengre er ekskludert fra det frie luftrommet i Europa, da de tre partene kom til enighet om bruk av lufthavnen og dens omliggende grenser. I 2006 annonserte det spanske flyselskapet Iberia at de ville starte opp flygninger mellom Gibraltar og Madrid, en rute som ville bli operert med Airbus A319-maskiner. GB Airways (som nå er en del av British Airways) begynte også kort tid etter Iberia å trafikkere den samme ruten, men disse flygningene ble nedlagt senere det samme året. Iberias flygninger til Gibraltar ble nedlagt i 2008, og i dag er det kun Ándalus Líneas Aéreas som opererer flygninger mellom Gibraltar og Spania. Utviding og arealkonflikter Den eksisterende terminalen på Gibraltar lufthavn har i mange år vært for liten, og er moden for utskiftning. Men den største sikkerhetsbetenkningen relatert til lufthavnens drift er Winston Churchill Avenue, Gibraltars hovedvei, som går tvers over rullebanen. Denne må stenges hver gang det er flyaktivitet på rullebanen, noe som fører til køproblematikk og store ventetider for reisende. Gjennomsnittlig stengetid av veien pr. flybevegelse på rullebanen er 10 minutter, og på enkelte dager kan veien være stengt i hele to timer til sammen. Den samlede utvidingsplanen for Gibraltar lufthavn inneholder følgende utbedringer: Bygging av en ny passasjerterminal på 20 000 m², som vil være 15 000 m² større enn den gamle. Et nytt parkeringsanlegg med kapasitet på rundt 220 biler. Winston Churchill Avenue vil eksistere som i dag til bruk for redning, syketransport osv, men det vil bli lagt vei i en ny tunnel som er under konstruksjon for å avlaste biltrafikken. Trivialiteter Winston Churchill Avenue, hovedveien mellom Gibraltar og Spania, krysser rullebanen, og blir stengt hver gang det er flyoperasjoner på rullebanen. Flyplassen er konstruert av stein sprengt ut fra Gibraltar-fjellet under bygging av et tunnelsystem under andre verdenskrig. Flyselskaper og destinasjoner Ulykker og hendelser Aviation Safety Networks [1] statistikk over hendelser] på flyplassen Referanser Eksterne lenker (en) Offisielt nettsted (en) Gibraltar Airport – kategori av bilder, video eller lyd på Commons (en) World Aero Data om Gibraltar lufthavn Arkivert 18. mai 2009 hos Wayback Machine.